
Nr.5202/29.11.2022


RAPORT DE SPECIALITATE

la proiectul de hotărâre privind aprobarea impozitelor și taxelor locale ,

 precum și a taxelor speciale, pentru anul 2023
Ținând cont de proiectul de hotărâre  inițiat de doamna primar Mădălina Negru, privind indexarea impozitelor și taxelor locale, precum și a taxelor speciale, pentru anul 2023.

Potrivit  prevederilor  art. 129 alin.(2) lit.b și alin.(4) lit.c din O.U.G. nr. 57/2019 privind Codul Administrativ, aprobarea impozitelor și taxelor locale precum și a taxelor speciale , dar și a amenzilor, reprezintă dreptul şi în acelaşi timp obligaţia Consiliului Local.
În conformitate cu prevederile:

-  Legii nr. 227/2015 privind Codul fiscal, cu modificările şi completările ulterioare;
- Hotărârii Guvernului nr. 1/2016 pentru aprobarea Normelor Metodologice de aplicarea Legii nr. 227/2015 privind Codul fiscal, cu modificările şi completările ulterioare;

- Legii nr. 207/2015 privind Codul de procedură fiscală, cu modificările şi completările ulterioare;

- Legii nr. 273/2006 privind finanţele publice locale, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare;

- Legii nr. 52/2003 privind transparenţa decizională în administrația publică locală, republicată;
Luând în considerare rata de schimb a monedei euro în vigoare la 01.10.2022
publicată în Jurnalul Oficial al Uniunii Europene de 4,9479 lei ce se reflectă în
cuantumul impozitului pentru autovehicule de transport marfă cu masa totală
autorizată egală sau mai mare de 12 tone și combinații de autovehicule, vă propun ca impozitele și taxele  locale, precum și taxele speciale, pentru anul 2023 să fie aprobate, conform prevederilor legale.

Luând în considerare unul dintre scopurile asigurării autonomiei locale care are la bază dreptul să instituie și să perceapă impozite și taxe, pe fondul constituirii de resurse financiare pentru finanțarea activităților stabilite în competența acestor autorități, pe de o parte, precum și condițiile locale specifice zonei, pe de altă parte.
Având în vedere cele mai sus prezentate, vă propun să analizați și să dispuneți spre aprobare proiectul de hotărâre privind aprobarea impozitelor și taxelor locale, precum și a taxelor speciale, pentru anul 2023, în forma prezentată. 

ÎNTOCMIT,

INSPECTOR,
Florina Carmen OPREA

